আইয়ামুল বিজ
আইয়ামুল বিজ (বাংলা: উজ্জ্বল দিবস) প্রতিটি মাসের নির্দিষ্ট কয়েকটি দিন। এই দিনগুলোর মাহাত্ম্যে নবি মুহাম্মাদ (সাঃ) থেকে কিছু হাদিস বর্ণিত আছে। এই দিনগুলি হিজরী বছরের প্রতিটি মাসের ১৩, ১৪ এবং ১৫ তারিখ। এই তারিখের রাতগুলোয় চাঁদের আলোয় বেশি উজ্জ্বল থাকে; তাই এই নামে নামকরণ। কেননা এই রাতগুলোতে চাঁদ পরিপূর্ণ পূর্ণিমা পায়। ফলে এই রাতগুলোতে চাঁদকে দেখা যায় খালি চোখে, প্রচ্ছন্ন অবয়বে। এই দিনগুলোকে "আইয়ামুল গুর" (আলোকিত দিন)-ও বলা হয়।